VILKÅR FOR MICROSOFT-SOFTWARELICENS
MICROSOFT DYNAMICS NAV 2018

Disse licensvilkår er en aftale mellem Dem og Microsoft Corporation (eller et af deres associerede selskaber). De gælder for den software, der er nævnt ovenfor og eventuelle Microsoft-tjenester eller softwareopdateringer (undtagen i det omfang, at sådanne tjenester eller opdateringer er underlagt nye eller yderligere vilkår. Hvis det er tilfældet gælder de afvigende vilkår med tilbagevirkende kraft og ændrer ikke Deres eller Microsofts rettigheder med hensyn til software, der er opdateret på forhånd, eller tjenester). Denne aftale træder i stedet for de licensvilkår, som er integreret i softwaren.
Ved at installere, have installeret, abonnere på eller bruge softwaren accepterer De denne aftale (herunder alle ændringer, som udføres fra tid til anden). Hvis De ikke accepterer denne aftale, må De ikke installere, have installeret, abonnere på eller bruge softwaren. 
Hvis en person indgår denne aftale på vegne af en juridisk enhed, erklærer denne person, at han eller hun har myndighed til at binde den pågældende enhed til denne aftale.
Meddelelse Angående Validering af Abonnement. Servere, som softwaren er installeret på, kan regelmæssigt videregive oplysninger for at bekræfte, at softwaren er korrekt licenseret, og at licensperioden ikke er udløbet. Disse oplysninger inkluderer kundens abbonnementsidentifikation, produktnavn, licensens serienummer, produktversionsnummer og dato for seneste anvendelse. Ved at bruge softwaren accepterer De overførslen af de oplysninger, der er beskrevet i dette afsnit.
Hvis De overholder denne aftale, har De nedenstående rettigheder for hver licens, som De køber til den gældende software.
1.	OVERSIGT.
a.	Software. Softwaren kan omfatte 
•	serversoftware 
•	klientsoftware, som kan installeres på enheder og/eller bruges med serversoftware, og
•	yderligere ERP-komponenter, som kan licenseres separat
b.	Licensering. Softwaren er licenseret på basis af
•	antallet af kopier af ERP-løsning, som De installerer lokalt eller bruger på hostet basis 
•	antallet af Deres brugere, som har adgang til ERP-løsningen og 
•	yderligere ERP-komponenter, som De licenserer.  
c.	Licensmodel. Softwaren licenseres i to modeller:
•	Tidsubegrænset Licensmodel – I denne model har De licenseret den gældende software på tidsubegrænsede licensvilkår som kode, der er installeret hos Dem lokalt eller på hostet basis hos en tredjemand, der fungerer som Deres agent (”Tidsubegrænset Licensmodel”). 
•	Abonnementslicensmodel – I denne model har De licenseret den gældende software på en pr. bruger basis for en tidsbegrænset periode, som er yderligere beskrevet i Deres aftale med Deres partner. Softwaren kan være installeret på Deres lokalitet med daglig administration og kontrol udelukkende af Deres partner eller hostet af Deres partner eller en tredjemand, der leverer tjenesterne til Dem (”Abonnementslicensmodel”). 
o	Hvis Deres licens udløber eller ophører, stopper Deres ret til at bruge softwaren omgående. Hvis De fortsætter med at bruge softwaren herefter, kan De holdes ansvarlig for krænkelse af immaterielle rettigheder, hvilket kan resultere i betydelige skader for Dem eller andre retslige misligholdelsesbeføjelser. 
2.	DEFINITIONER.
•	”associeret virksomhed” betyder en hvilken som helst juridisk enhed, som direkte eller indirekte ejer, er direkte eller indirekte ejet af, eller direkte eller indirekte er i fælles ejerskab med en part i denne aftale. 
•	”Tilføjelses-SAL” henviser til en SAL, der skal anvendes sammen med en basis-SAL.
•	”outsourcing af virksomhedsproces” betyder at indgå aftale med en tredjepartserviceprovider for en specifik kritisk eller ukritisk virksomhedsopgave eller proces, og hvor den leverede service indbefatter direkte eller indirekte adgang til softwaren.
•	”CAL” betyder klientadgangslicens.
•	”klientsoftware” betyder de komponenter i softwaren, som giver en enhed mulighed for at få adgang til eller bruge serversoftware eller til at bruge visse aspekter af serversoftwaren. 
•	”enhed” betyder en enkelt, personlig computer, arbejdsstation, terminal, håndholdt computer, mobiltelefon, PDA (personal digital assistant) eller anden elektronisk enhed. 
•	”direkte adgang” finder sted, når en bruger logger på softwaren gennem en Microsoft Dynamics-klient. 
•	”ERP” betyder enterpriseressourceplanlægning.
•	”ERP -løsning” betyder de af softwarens komponenter, som styrer Deres brugere og finansielle rapporteringsenheder.
•	”Ekstern Revisorbruger” betyder en bruger, som er ansat hos en tredjemand, som udelukkende har adgang til softwaren for at levere supplerende professionel revisor- eller bogholderiservice i forbindelse med revisionsproceduren.
•	”ekstern bruger” betyder Deres kunder, som ikke er omfattet af definitionen af ”De”. 
•	”Fuld Bruger” betyder en bruger, som har ubegrænset adgang til alle funktionaliteter i serversoftwaren, herunder opsætning, administration og styring af alle parametre eller funktionelle processor i hele ERP-løsningen.
•	”Forekomst” betyder en afbildning af software, som er oprettet ved at køre softwarens konfigurations- og installationsprocedure eller ved at duplikere en eksisterende Forekomst.
•	”intern forretningsbrug” betyder administration af Deres virksomhed, men ikke en uafhængig tredjemands virksomhed. 
•	”Begrænset Bruger” betyder en bruger, der får adgang til Deres ERP-løsning direkte eller indirekte udelukkende med henblik på at fuldføre de opgaver, der er beskrevet nedenfor. Enhver adgang ud over disse begrænsninger kræver en Fuld Bruger.
(i)	”Læse”-adgang til data, som er indeholdt i ERP-løsningen fra en hvilken som helst klient, eller
(ii)	”Skrive”-adgang via enhver klient, der får adgang til ERP­løsningen via Microsoft Dynamics NAV API, til maksimalt tre tabelobjekter med følgende undtagelser:
•	Begrænsede brugere har ikke tilladelse til at skrive til nogen af de følgende tabeller: Finansposter (tabelnummer 17), Tilladelsessæt (tabelnummer 2000000004), Tilladelse (tabelnummer 2000000005) eller Adgangskontrol (tabelnummer 2000000053) og
•	enhver tabel beskrevet i Bilag A til den gældende softwares Licenseringsvejledning, idet ”Tabeller Indeholdende Begrænset Bruger” ikke tæller med i de tre tabelobjekter. Microsoft kan opdatere dette Bilag A til Licenseringsvejledningen fra tid til anden efter 
•	eget skøn og tilføje yderligere Tabeller. Se Microsoft Dynamics NAV Licenseringsvejledningen påhttps://aka.ms/NAV2017LicensingGuide. 
•	”operativsystemmiljø” eller ”OSE” betyder hele eller en del af en Forekomst af et operativsystem, eller hele eller en del af en Forekomst af et virtuelt (eller på anden måde emuleret) operativsystem, der muliggør særskilt maskinidentitet (primært computernavn eller lignende entydigt id) eller særskilte administrative rettigheder, og forekomster af programmer, hvis aktuelt, som er konfigureret til at køre på Forekomsten af operativsystemet eller delene, der er identificeret herover. Der findes to typer OSE’er: fysiske og virtuelle. Et fysisk hardwaresystem kan have ét fysisk OSE og/eller et eller flere virtuelle OSE’er.
•	”ejerskab” betyder mere end 50 % ejerskab.
•	”partner” betyder den enhed, som har underskrevet en kanalpartneraftale med Microsoft, som autoriserer partneren til at markedsføre og distribuere kopier af softwaren.  Som anvendt i denne aftale eller relaterede, henvisninger til "partner" refererer udelukkende til markedsføring relationer og ikke henvise til eller antyde et interessentskab eller en anden juridisk forhold.
•	”Fysisk OSE” betyder et OSE, som er konfigureret til at køre direkte på et fysisk hardwaresystem. Den Forekomst af operativsystemet, der bruges til at køre hardwarevirtualiseringssoftware (f.eks. Microsoft Hyper-V Server eller lignende teknologier) eller til at levere hardwarevirtualiseringstjenester (f.eks. Microsoft-virtualiseringsteknologi eller lignende teknologier), opfattes som værende en del af det Fysiske OSE.
•	”SAL” betyder abonnementsadgangslicens.
•	”server” betyder et fysisk hardwaresystem, der kan køre serversoftware.
•	”serverfarm” betyder et enkelt datacenter eller to datacentre begge fysisk placerede:
o	i en tidszone, som er inden for fire timer for den lokale tidszone for den anden (koordineret universaltid (UTC) og ikke DST) og/eller
o	inden for den Europæiske Union (EU) og/eller den Europæiske Frihandelssammenslutning (EFTA).
•	”serversoftware” betyder de komponenter af softwaren, der leverer tjenester eller funktionalitet på Deres server.
•	”systeadministratorbruger” betyder en bruger, som udelukkende har adgang til softwaren for at installere, konfigurere og vedligeholde serversoftware, herunder administration af brugervilkår. 
•	”Virtuelt OSE” betyder et OSE, som er konfigureret til at køre på et virtuelt hardwaresystem.
•	”de” betyder den juridiske enhed, som har accepteret denne aftale, Deres associerede virksomheder og hver enkelt af Deres og Deres associerede virksomheders medarbejdere, underleverandører, agenter og leverandører. 
3.	INSTALLATIONS- OG BRUGERVILKÅR. 
a.	Serversoftware. De skal købe en serversoftwarelicens for at bruge serversoftwaren. De må installere et ubegrænset antal kopier af serversoftwaren for at få adgang til Deres ERP-løsning. 
b.	Klientsoftware. De må kun bruge klientsoftwaren med ERP-løsningen. De må installere et ubegrænset antal kopier af klientsoftwaren for at få adgang til Deres ERP-løsning. 
c.	Yderligere ERP-komponenter. Hvis yderligere ERP-komponenter er tilgængelige for Dem, skal De erhverve en separat licens til hver enkelt ERP-løsning, hvis De ønsker at køre en ekstra ERP-komponent til flere ERP-løsninger. Yderligere oplysninger og licensbegrænsninger vedrørende yderligere ERP-komponenter finder De i Microsoft Dynamics NAV  Licenseringsvejledningen på  https://aka.ms/NAV2017LicensingGuide. 

d.	Produktnøgler. Softwaren kræver en nøgle for at installere eller få adgang til det. Du er ansvarlig for brugen af et produkt nøgle (r) tildelt dig og må ikke dele nøgle (r) med tredjeparter. Du kan bruge så mange kopier af softwaren (herunder ændringer) som produktnøglen tilladelser.

e.	Font komponenter. Mens softwaren kører, kan De bruge dets skrifttyper til at vise og udskrive indhold. Du må midlertidigt hente skrifttyperne til en printer eller en anden outputenhed for at udskrive indhold, og du kan integrere skrifttyper i indhold som tilladt af integreringstilladelserne i skrifttyperne.
4.	TYPER AF BRUGERLICENSER. Medmindre andet er anført, er brugerlicenstyperne for softwaren følgende:
a.	Adgangslicenser (CAL’er og SAL’er). Foruden serversoftwarelicensen skal De erhverve og overdrage en Adgangslicens til hver bruger, som direkte eller indirekte har adgang til ERP-løsningen. De skal bruge en Adgangslicens til hver bruger, der direkte eller indirekte får adgang til ERP­løsningen via et tredjemandsprogram. Adgangslicenser er specifikke for en ERP-løsning og må ikke anvendes sammen med eller deles blandt andre ERP-løsninger.
CAL-typer. Der findes to typer CAL’er: Fulde CAL’er og Begrænsede CAL’er. 
•	En ”Fuld CAL” (Full CAL) er en licens, der giver en bruger ret til at udføre opgaver som en Fuld Bruger.
•	En ”Begrænset CAL” (Limited CAL) er en licens, der giver en bruger ret til udelukkende at udføre opgaver som en Begrænset Bruger. De kan licensere op til fire Begrænsede CAL’er pr. Fuld CAL.
SAL-typer. Der findes tre typer SAL’er: Standard-SAL’er, Udvidet brug af tilføjelses-SAL’er og Begrænsede SAL’er. 
•	En ”Standard-SAL” er en basis-SAL-licens, der giver en bruger rettighed til at udføre opgaver som Fuld Bruger i hele ERP-løsningen og bruge alle de funktioner, der er indeholdt i Startpakken, som beskrevet i Licenseringsvejledningen til Microsoft Dynamics NAV, som findes på (https://aka.ms/NAV2017LicensingGuide).
•	En ”Udvidet brug af tilføjelses-SAL” (Extended Use Additive SAL) er en licens, der i tillæg til Standard-SAL, som giver en bruger rettighed til at udføre opgaver som Fuld Bruger og de funktioner, der er indeholdt i den Udvidede pakke, som beskrevet i Licenseringsvejledningen til Microsoft Dynamics NAV.
•	En ”Begrænset SAL” (Limited SAL) er en licens, der giver en bruger ret til udelukkende at udføre opgaver som en Begrænset Bruger. 
b.	”Samtidige CAL’er” (Concurrent CAL) er licenser, som giver enhver bruger adgang til ERP-løsningen. Antallet af samtidige CAL’er med licens refererer til det maksimale antal personer, som må have adgang til ERP-løsningen samtidigt. De kan vælge Fuld CAL eller Begrænset CAL som samtidige CAL-typer. Samtidige CAL’er kan kun licenseres under modellen med tidsubegrænset licens. 
c.	”User SAL’er” er licenser, som er specifikke for hver bruger og må ikke deles med andre brugere. De kan vælge Standard-SAL, Udvidet brug af tilføjelses-SAL eller Begrænset SAL som SAL­brugertyper. Hvis De vælger Udvidet brug af tilføjelses-SAL, skal De licensere Udvidet brug af tilføjelses-SAL’er for alle Standard-SAL’er. Den Begrænsede SAL giver adgang til de samme funktioner, som er tilgængelige for brugere, der udfører opgaver som Fuld Bruger, men er underlagt de begrænsninger, der er angivet i definitionen af Begrænset Bruger. Microsoft tildeler Dem gratis to Fulde SAL’er af samme type, som den, der bruges af Deres Fulde Brugere: En, som specifikt er til en Ekstern Revisorbruger, og en som specifikt er til en Systemadministratorbruger. De kan permanent videreoverdrage Deres bruger-SAL fra én bruger til en anden. De kan midlertidigt videreoverdrage Deres bruger-SAL til en midlertidig bruger, mens den permanente bruger er fraværende. Den Eksterne Revisorbruger og Systemadministratorbrugeren kan ikke bruges til andre formål. User-SAL’er kan kun licenseres under modellen med abonnementslicens.
d.	”Eksterne Brugere” De behøver ikke Adgangslicenser til eksterne brugere. Eksterne brugere skal anføres i brugertabellen for softwaren og må ikke bruge nogen klienter tilvejebragt af programmeringsgrænsefladen til Microsoft Dynamics NAV, som f.eks. Microsoft Dynamics NAV 2018 eller Microsoft Dynamics NAV 2018. Eksterne Brugerlicenser må ikke bruges til outsourcing af virksomhedsprocesser.

Yderligere oplysninger om typen af brugerlicenser og licensbegrænsningerne vedrørende brugerlicenser findes i Microsoft Dynamics NAV Licenseringsvejledningen påhttps://aka.ms/NAV2017LicensingGuide.
 
5.	SPECIFIKKE VILKÅR FOR ABONNEMENTSLICENSMODELLEN. 

a.	Validering af abonnement.

o	Servere, som den gældende software er installeret på, vil fra tid til anden udføre en validering af softwaren. Validering bekræfter, at softwaren er korrekt licenseret. Den kontrollerer også, at der ikke er foretaget uautoriserede ændringer til softwarens valideringsfunktioner. 

o	Valideringen kan startes af softwaren eller Microsoft. For at kunne aktivere valideringer kan det være nødvendigt for softwaren fra tid til anden at hente opdateringer eller yderligere overførsler af valideringsfunktionerne i softwaren. Opdateringerne eller overførslerne er påkrævet for, at softwaren fungerer korrekt og kan overføres og installeres uden yderligere varsel til Dem. Under eller efter en validering sender serveren muligvis oplysninger om softwaren, computeren og resultaterne af valideringen til Microsoft. Disse oplysninger omfatter kundeabonnements-id, produktnavn, licensens serienummer, produktversionsnummer og dato for seneste anvendelse. Microsoft vil kun bruge disse oplysninger til at verificere licenseringsoverholdelse. Ved at bruge softwaren accepterer De overførslen af disse oplysninger. Sehttps://go.microsoft.com/fwlink/?linkid=829950, hvis De vil have flere oplysninger om validering, og hvad der sendes under eller efter en validering.

o	Hvis softwaren, efter en validering, findes ikke at være korrekt licenseret, kan Microsoft eller Deres partner give besked om, at softwaren er forkert licenseret, og De kan
•	modtage påmindelser om at anskaffe en korrekt licenseret kopi af softwaren eller
•	blive nødt til at følge anvisningerne i beskeden for at blive licenseret til at bruge softwaren.

b.	Varighed. Varigheden af Deres abonnementslicens er anført i Deres aftale med Deres partner.

6.	YDERLIGERE LICENSKRAV OG/ELLER BRUGERVILKÅR.
a.	Multipleksing. Multipleksing (nogle gange henvist til som ”pooling”) er en måde til indirekte adgang til hardware eller software (”indirekte adgang”) der bruges til at
•	sammenkøre forbindelser 
•	omdirigere oplysninger
•	reducere det antal brugere, der har direkte adgang til eller bruger softwaren, eller
•	reducere antallet af brugere, som softwaren administrerer direkte.
Enhver bruger, som har adgang til ERP-løsningen gennem en multiplekseret forbindelse, skal være korrekt licenseret med en Adgangslicens. 
b.	Outsourcing af virksomhedsprocesser. De må ikke anvende softwaren til outsourcing af virksomhedsprocesser til Deres klienter eller kunder. De må imidlertid gøre Deres Adgangslicenser tilgængelige til personer, der outsourcer virksomhedsprocesser, som handler på Deres vegne og yder tjenester til Deres virksomhed. 
c.	Licensmobilitet og outsourcing af softwareadministration. 
•	Licensmobilitet. De har ret til at videreoverdrage Deres ERP-løsningslicenser, for hvilke De er under en løbende vedligeholdelsesplan til (i) en hvilken som helst server, der kører Fysiske OSE’er eller et hvilket som helst Virtuelt OSE beregnet til Dem og placeret på den samme Serverfarm så tit som nødvendigt, eller (ii) fra en Serverfarm til en anden, men ikke på kort sigt (dvs. ikke inden for 90 dage fra den seneste tildeling).

•	Outsourcing af softwareadministration. De må installere og bruge tilladte kopier af softwaren på servere og andre enheder, som er under daglig administration og kontrol af tredjemand, forudsat at alle sådanne servere og andre enheder er og forbliver fuldt ud dedikeret til Deres brug. De er ansvarlig for alle de forpligtelser, som er indeholdt i Deres licenseringsaftale, uanset hardwarens, hvorpå softwaren bruges, fysiske placering.
d.	Tildeling af Licens til Skabeloner. De må kopiere og bruge skabeloner, som tilvejebringes med softwaren, og som er identificeret til sådan brug i dokumenter og projekter, som De opretter. De må distribuere de pågældende dokumenter og projekter til ikke-kommercielle formål. 
e.	Inkluderede Microsoft-Applikationer. Denne software omfatter komponenter fra MSFT SQL Server 2016 Express, Microsoft SQL Server 2012 Native Client, Microsoft SQL Server 2012 Shared Management Objects, Microsoft Exchange Web Services Managed API 2.2, Microsoft Chart Controls for Microsoft.NET Framework 4.5 for Microsoft Windows Operating System, Microsoft Dynamics 365 CRM SDK core tools, Microsoft Dynamics CRM SDK Assemblies, .NET Framework 4.7, Microsoft.AspNetCore.Mvc, Microsoft.AspNetCore.Mvc.TagHelpers, Microsoft.AspNetCore.Cors, Microsoft.AspNetCore.Server.IISIntegration, Microsoft.AspNetCore.Server.Kestrel, Microsoft.AspNetCore.Server.Kestrel.Https, Microsoft.AspNetCore.StaticFiles, Microsoft.AspNetCore.Diagnostics, Microsoft.AspNetCore.Authentication.Cookies, Microsoft.AspNetCore.Routing, Microsoft.AspNetCore.ResponseCaching, Microsoft.Extensions.Configuration.EnvironmentVariables, Microsoft.Extensions.Configuration.Json, Microsoft.Extensions.Logging, Microsoft.Extensions.Logging.Console, Microsoft.Extensions.Logging.Debug, Microsoft.Extensions.Logging.Filter, Microsoft.Extensions.Options.ConfigurationExtensions, MicrosoftServiceFabric, Microsoft.ServiceFabric.Data, Microsoft.ServiceFabric.Services, Microsoft.ServiceFabric.AspNetCore.WebListener, Microsoft.AspNetCore.ResponseCaching, System.Collections.Immutable, Microsoft.Extensions.Configuration.CommandLine, Microsoft Report Viewer Control for ASP.Net Web Forms applications, Microsoft SQL Server 2016 Report Builder, Microsoft SQL Server 2016 System CLR Types, Microsoft.AspNet.OData 6.1.0, Microsoft.Extensions.DependencyInjection 1.0.0, Microsoft.Extensions.DependencyInjection.Abstractions 1.0.0, Microsoft.OData.Core 7.2.0, Microsoft.OData.Edm 7.2.0, Microsoft.Spatial 7.2.0, Microsoft.CodeAnalysis.Analyzers 1.1. Disse komponenter reguleres af særskilte aftaler og deres egne politikker for produktsupport som beskrevet i licensvilkårene, som er placeret i installationsmappen for den respektive komponent eller i mappen ”Licenser”, der følger med softwaren.
f.	 Ændringer. De må kun ændre softwaren om nødvendigt for at anvende den til Deres interne forretningsformål, hvis De har modtaget den i kildekodeform, eller De eller en tredjemand, som handler på Deres vegne, har licenseret værktøjer fra Microsoft, som gør det muligt for Dem eller den tredjemand, som handler på Deres vegne, at ændre softwarens objektkode. Microsoft ikke er ansvarlig for nogen form for problemer, der opstår som følge af ændringer foretaget til softwaren. For eventuelle ændringer, vil du skadesløsholde, forsvare og skadesløsholde Microsoft fra eventuelle krav, herunder advokatsalærer, relateret til enhver ændring af softwaren eller brug af Deres programmer, der omfatter enhver ændring. Microsoft er ikke forpligtet til, og vil ikke have nogen forpligtelser til, at yde teknisk eller anden form for support i forbindelse med ændringer af softwaren. 
g.	Fiktive Data. URL’er (Uniform Resource Locators), adresser, personnavne, virksomheder, byer, stater og andre elementer, der er gengivet og refereret til i Microsoft-materiale, er fiktive. De angives udelukkende som eksempler og illustrationer. Enhver virkelig tilknytning eller forbindelse er utilsigtet.
h.	Kompleks Software. Softwaren er kompleks computersoftware. Dens ydeevne vil variere afhængigt af Deres hardwareplatform, softwareinteraktion, konfigurationen af softwaren og andre faktorer. Softwaren er hverken fejltolerant eller fri for fejl, konflikter eller afbrydelser.
i.	Tredjemandssoftware. Softwaren kan indeholde applikationer fra tredjemand, som er givet i licens til Dem i henhold til nærværende aftale eller i henhold til separate vilkår. Licensvilkår, meddelelser og anerkendelse, hvis det er relevant, til applikationer fra tredjemand kan være tilgængelig online på http://aka.ms/thirdpartynotices eller i en medfølgende fil med meddelelser. Selv hvis sådanne applikationer reguleres af andre aftaler, gælder ansvarsfraskrivelse, begrænsninger på samt fraskrivelser af ansvar for skader fortsat, i det omfang det er tilladt i henhold til gældende lovgivning. 
j.	Yderligere Funktionalitet. Microsoft leverer evt. yderligere funktionalitet til softwaren. Der kan gælde andre licensvilkår og vederlag. 
7.	DATAINDSAMLING. Softwaren kan indsamle oplysninger om Dem og Deres brug af softwaren og sende disse til Microsoft. Microsoft bruger muligvis disse oplysninger til levering af tjenester og forbedring af Microsofts produkter og tjenester. Deres muligheder for framelding, hvis det er relevant, er beskrevet i produktdokumentationen. Visse funktioner i softwaren kan muliggøre indsamling af data fra brugere af Deres applikationer, der får adgang til eller bruger softwaren. Hvis De bruger disse funktioner til at muliggøre dataindsamling i Deres applikationer, skal De overholde gældende lovgivning, herunder at indhente det nødvendige brugersamtykke og opretholde en tydelige politik vedrørende beskyttelse af personlige oplysninger, der præcist informerer brugere om, hvordan De bruger, indsamler og deler deres data. De kan læse mere om Microsofts dataindsamling og -brug i produktdokumentationen og Microsofts erklæring om beskyttelse af personlige oplysninger på https://go.microsoft.com/fwlink/p/?linkid=857875. De accepterer at overholde alle gældende bestemmelser i Microsofts erklæring om beskyttelse af personlige oplysninger.
8.	 KONKURRENCEMÆSSIG BENCHMARKING. Hvis De er en direkte konkurrent og tilgår eller bruger softwaren til konkurrencemæssig benchmarking, analyse eller indsamling af efterretninger, afstår De i forhold til Microsoft, dets datterselskaber og associerede virksomheder (herunder fremtidige) fra enhver konkurrencemæssig brug, adgang og restriktioner for benchmarkingtest i de vilkår for brug, der gælder for Deres software, i det omfang Deres vilkår for brug er, eller påstås at være, mere restriktive end Microsofts vilkår. Hvis De ikke fraskriver Dem sådanne påståede begrænsninger i de vilkår, der regulerer Deres software, har De ikke lov til at tilgå eller bruge denne software og gør det heller ikke. 
9.	 OMFANGET AF LICENSEN. Softwaren er licenseret og ikke solgt. Microsoft forbeholder sig alle øvrige rettigheder. Medmindre gældende lovgivning giver Dem flere rettigheder på trods af denne begrænsning, må De ikke (og har ikke ret til):
a.	at arbejde uden om alle tekniske begrænsninger i softwaren, der kun tillader, at De kan bruge den på bestemt måder,
b.	at foretage reverse engineering, dekompilering eller disassemblering af softwaren,
c.	at fjerne, minimere, blokere eller ændre meddelelser fra Microsoft eller deres leverandører, som er inkluderet i softwaren,
d.	at bruge softwaren på en måde, der er i strid med loven, eller at skabe eller sprede malware eller
e.	at dele, offentliggøre, distribuere eller udlåne softwaren, stille softwaren til rådighed som en enkeltstående løsning, som andre kan bruge, eller overdrage softwaren eller denne aftale til nogen tredjemand.
10.	SIKKERHEDSKOPI. De har ret til at tage et ubegrænset antal kopier af softwaren til sikkerhedskopier, udvikling og test, så længe kopierne ikke bruges i produktion, og udviklingen og testen kun er til intern forretningsbrug. En tredjemand kan være vært for sikkerhedskopierne på Deres vegne som angivet i Afsnit 6.b.
11.	FAIL-OVER-RETTIGHEDER. Ud over Deres brug af softwaren i henhold til Afsnit 3 ovenfor må De køre en enkelt, passiv fail-over af Deres ERP-løsning, som kun vil blive anvendt, eller som der kun vil blive opnået adgang til med henblik på midlertidig støtte, mens den primære ERP-løsning er utilgængelig. 
12.	OVERDRAGELSE AF LICENS.  Intet i denne aftale forbyder overførsel af softwaren i det omfang tilladt i henhold til gældende lov, hvis spredningsretten er udtømt.
13.	DOKUMENTATION. Enhver person, der har gyldig adgang til Deres computer eller Deres interne netværk, må kopiere og bruge dokumentationen til Deres interne referenceformål.
14.	NEDGRADERING. De har ikke ret til at bruge tidligere versioner af softwaren under denne licens, og Microsoft er ikke forpligtet til at levere tidligere versioner til Dem. 
15.	EKSPORTRESTRIKTIONER.  De skal overholde alle nationale og internationale eksportlove og -forordninger, der gælder for softwaren, herunder begrænsninger på destinationer, slutbrugere og slutbrug. Se http://aka.ms/exporting for at få flere oplysninger om eksportrestriktioner.
16.	SUPPORTTJENESTER. Microsoft yder support til softwaren, som det er beskrevet på https://support.microsoft.com/en-us/lifecycle/search. 

17.	LOKALISERING OG OVERSÆTTELSE. Microsoft leverer visse lokaliseringer og oversættelser for softwaren som beskrevet på https://go.microsoft.com/fwlink/?linkid=829759 for Microsoft Dynamics NAV. 

18.	OPDATERINGER. Softwaren kan med jævne mellemrum kontrollere for opdateringer og downloade og installere dem for Dem. De må kun hente opdateringer til softwaren fra Microsoft eller autoriserede kilder. Microsoft har muligvis behov for at opdatere Deres system for at kunne give Dem opdateringer. De accepterer at modtage denne type automatiske opdateringer uden yderligere varsel. Opdateringer omfatter eller understøtter muligvis ikke alle softwarefunktioner, tjenester eller perifere enheder.

19.	OPHØR. Microsoft har uden præjudice for eventuelle andre rettigheder ret til at ophæve nærværende aftale, såfremt De misligholder nogen som helst af vilkårene og betingelserne i den. I sådanne tilfælde skal De destruere alle kopier af softwaren og alle dens komponentdele.

20.	HELE AFTALEN.  Denne aftale og andre vilkår, Microsoft leverer i forbindelse med supplementer, opdateringer eller tredjemandsapplikationer, er den fuldstændige aftale for softwaren.
21.	GÆLDENDE LOVGIVNING OG STED FOR LØSNING AF TVISTER.  Såfremt De har erhvervet softwaren i USA eller Canada er denne aftale, alle krav vedrørende overtrædelse af den og alle andre krav (inklusive forbrugerbeskyttelse, illoyal konkurrence og erstatningskrav i forbindelse med tort) underlagt lovgivningen i den stat eller provins, hvor De bor (eller, hvis det drejer sig om en virksomhed, i virksomhedens primære forretningsområde), uanset principperne for lovkonflikter. Hvis De erhvervede softwaren i et andet land, gælder det pågældende lands love. Hvis der findes en amerikansk, føderal jurisdiktion, accepterer De og Microsoft den eksklusive jurisdiktion og værneting i forbundsdomstolen i King County i Washington i forbindelse med alle tvister, der behandles af domstolen. Hvis ikke, accepterer De og Microsoft den eksklusive jurisdiktion og værneting i den øverste domstol i King County i Washington i forbindelse med alle tvister, der behandles af domstolen (ikke voldgift).

22.	FORBRUGERRETTIGHEDER, REGIONALE FORSKELLE. Denne aftale beskriver bestemte juridiske rettigheder. De har muligvis andre rettigheder, herunder forbrugerrettigheder, i henhold til lovgivningen i Deres stat, provins eller land. Særskilt og uafhængigt i forhold til Deres forhold til Microsoft har De muligvis også rettigheder med hensyn til den part, som De har erhvervet softwaren hos. Denne aftale tilsidesætter ikke disse andre rettigheder, hvis lovgivningen i Deres stat, provins eller land ikke tillader en sådan tilsidesættelse. Hvis De f.eks. har købt softwaren i en af nedenstående regioner, eller hvis obligatorisk landelovgivning gælder, gælder følgende bestemmelser for Dem:
a.	Australien. De har lovbestemte garantier i henhold til den australske forbrugerlovgivning, og intet i denne aftale er påtænkt at skulle påvirke disse rettigheder.
b.	Canada. Hvis De har erhvervet denne software i Canada, kan De stoppe med at modtage automatiske opdateringer ved at deaktivere internetadgang (hvis og når De aktiverer internetadgangen igen, fortsætter softwaren med at kontrollere for og installere opdateringer) eller deinstallere softwaren. Produktdokumentationen, hvis en sådan foreligger, kan også angive, hvordan De kan slå opdateringer fra for Deres specifikke enhed eller software.
c.	Tyskland og Østrig.
(i)	Garanti. Den korrekt licenserede software vil fungere som den skal som beskrevet i det Microsoft-materiale, der medfølger softwaren. Microsoft yder ingen kontraktmæssig garanti i forbindelse med den licenserede software.

(ii)	Ansvarsbegrænsning. I forbindelse med forsætlig adfærd, grov uagtsomhed, krav baseret på Product Liability Act samt tilfælde af dødsfald eller person- eller fysisk skade, er Microsoft ansvarlig i henhold til almindelig lov.
I henhold til den foregående klausul (ii) er Microsoft kun ansvarlige for simpel uagtsomhed, hvis Microsoft bryder væsentlige kontraktlige forpligtelser, hvis overholdelse er påkrævet for korrekt udførelse af aftalen, og hvor et brud ville kompromittere aftalens formål og overholdelsen, som en tredjemand beror på (såkaldte ”Primære forpligtelser”). I andre tilfælde af simpel uagtsomhed kan Microsoft ikke holdes ansvarlig for simpel uagtsomhed. 
23.	FORSVAR I TILFÆLDE AF KRÆNKELSESPÅSTANDE OG PÅSTANDE OM URETMÆSSIG TILEGNELSE. Microsoft vil forsvare Dem mod ethvert retskrav fremsat af en ikke-koncernforbundet tredjemand om, at softwaren skulle krænke denne tredjemands patentrettigheder, ophavsrettigheder eller varemærkerettigheder, eller at forretningshemmeligheder uretmæssigt er tilegnet, og vil betale ethvert beløb i henhold til en ugunstig endelig domstolsafgørelse (eller forlig, som Microsoft har tiltrådt).

De skal straks skriftligt underrette os om kravet og give os uindskrænket kontrol over forsvaret heraf eller indgåelse af forlig herom. De er forpligtet til at yde os rimelig assistance i forbindelse med vores imødegåelse af kravet, og Microsoft vil godtgøre Dem Deres rimelige udgifter afholdt I forbindelse med, at De yder denne assistance. Udtrykkene ”uretmæssig tilegnelse” og ”forretningshemmelighed” bruges som angivet i Uniform Trade Secrets Act, undtagen i tilfælde af krav, som opstår uden for USA, i hvilke tilfælde ”uretmæssig tilegnelse” betyder forsætlig og ulovlig brug, og ”forretningshemmelighed” betyder ”skjult information” som beskrevet i Artikel 39.2 i TRIPs aftalen og ”uretmæssig tilladelse” betyder tilsigtet, ulovligt brug.

Vores forpligtelser skal ikke finde anvendelse, i det omfang kravet eller en ugunstig endelig domstolsafgørelse skyldes (i) Deres brug af softwaren efter, at vi har bedt Dem ophøre hermed på grund af et sådant krav, (ii) Deres kombination af softwaren med produkter (hardware, software eller tjenester), data eller forretningsprocedurer, som ikke er fra Microsoft, herunder tilføjelsesprogrammer eller programmer fra tredjemand (iii) tab, der skyldes brug af produkter, data eller forretningsprocedurer, som ikke er fra Microsoft, (iv) Deres ændring eller modificering af softwaren, herunder eventuelle ændringer fra tredjemand (v) Deres distribuering af softwaren til tredjemand eller brug heraf til fordel for tredjemand, (vi) Deres brug af Microsofts varemærke(r) uden udtrykkeligt skriftligt samtykke eller (vii) ethvert krav vedrørende uretmæssig tilegnelse af forretningshemmeligheder, hvor De har tilegnet Dem erhvervshemmelighederne (a) på uretmæssigt grundlag, (b) under omstændigheder, hvor De fortsat har pligt til at opretholde tavshedspligt eller begrænse brugen heraf, eller (c) fra en person (undtagen Microsoft eller en af Microsofts associerede virksomheder), som var forpligtet over for parten, der har fremsat kravet, til at opretholde tavshedspligten eller begrænse brugen af erhvervshemmeligheden. De skal godtgøre os alle omkostninger eller skader, der måtte opstå som følge af sådanne handlinger. 

Hvis Microsoft modtager oplysning om et krav vedrørende krænkelsespåstande og påstande om uretmæssig tilegnelse, der vedrører softwaren, er Microsoft berettiget, men ikke forpligtet, til for egen regning enten (i) at sørge for, at De får ret til fortsat at køre softwaren, eller (ii) at ændre eller erstatte softwaren med en tilsvarende funktionsdygtighed med henblik på at gøre den ikke-krænkende, i hvilket tilfælde De er forpligtet til straks at ophøre med at køre softwaren. Hvis, som et resultat af et krav vedrørende krænkelsespåstande og påstande om uretmæssig tilegnelse, Deres brug af softwaren anfægtes af en kompetent jurisdiktion, vil Microsoft efter eget valg skaffe adgang til at fortsætte brugen heraf, erstatte softwaren eller rettelsen med en tilsvarende funktionsdygtighed, ændre softwaren eller rettelsen, således at den ikke længere er krænkende, eller tilbagebetale erlagte betalinger og opsige denne licens. 

Hvis der rejses andet krav fra tredjemand mod Dem vedrørende Microsofts immaterielle rettigheder, skal De straks underrette os herom skriftligt. Microsoft kan efter eget valg beslutte at lade disse krav være omfattet af dette afsnit. Dette Afsnit 23 angiver Deres eneste beføjelser i tilfælde af krav udløst af krænkelse af tredjemands ophavsret, patent- eller varemærkerettigheder og uretmæssig tilegnelse af forretningshemmeligheder.

24.	BEGRÆNSNING OG FRASKRIVELSE AF ERSTATNING. De kan fra Microsoft og Microsofts leverandører kun opnå erstatning for direkte tab op til det beløb, de har betalt for softwaren, undtagen for krav, der er dækket af Afsnit 23. De kan ikke få dækket andre krav på erstatning, herunder for følgeskader, tabt fortjeneste, særlige, indirekte eller hændelige skader.

Denne begrænsning gælder i
•	ethvert forhold vedrørende: (i) softwaren, (ii) tjenester, (iii) indhold (herunder kode) på en hvilken som helst tredjemands websteder eller (iv) tredjemandsmaterialer og
•	erstatningskrav for kontraktbrud, garantibrud, manglende overholdelse af betingelser, objektivt ansvar, uagtsomhed, tab af data, skade på data, tab af goodwill, tab som følge af driftsforstyrrelser eller andre erstatningskrav uden for aftaleforholdet i overensstemmelse med gældende lovgivning.

Det gælder også, selvom
•	reparation, erstatning eller en refundering for softwaren ikke fuldstændig kompenserer Dem for eventuelle tab eller
•	Microsoft havde eller burde have haft kendskab til risikoen for tabene.

Nogle stater tillader ikke fraskrivelse eller begrænsning af ansvaret for hændelige skader eller følgeskader, hvorfor ovennævnte begrænsning eller udelukkelse muligvis ikke gælder for Dem. De gælder muligvis heller ikke for Dem, fordi der i Deres land ikke tillades udelukkelse eller begrænsning af hændelige skader, følgeskader eller andre skader. 
25.	VERIFIKATION.
a.	Ret til verifikation. De er forpligtet til at opbevare fortegnelser (herunder købskvittering) for den software, De bruger i henhold til denne aftale. Microsoft har ret til for Microsofts egen regning at kontrollere, at denne aftale overholdes. De er forpligtet til at yde rimelig assistance i tilfælde af audit om overholdelse af aftalen, herunder ved at tillade, at Microsoft på anmodning får adgang til brugsrapporter som et redskab til udførelsen af audit. 
b.	Verifikationensproces og begrænsninger. For at gennemføre verifikationen vil Microsoft antage en uafhængig revisor fra et internationalt anerkendt offentligt regnskabsfirma, som vil blive underlagt en forpligtelse om fortrolighed. Verifikation udføres tidligst 30 dage efter varsel herom, inden for normal arbejdstid og på en sådan måde, at det ikke urimeligt forstyrrer Deres normale aktiviteter. Som alternativ kan Microsoft kræve, at De udfylder Microsofts spørgeskema til selvkontrol om den software, som De bruger i henhold til denne aftale, men forbeholder sig retten til at anvende en verifikationsproces som anført ovenfor. 
c.	Verifikationens hyppighed. Hvis Microsoft foretager verifikation og ikke finder væsentlig, ulicenseret brug (licensmangel på 5 % eller derover), så vil Microsoft ikke foretage en yderligere verifikation af samme enhed i mindst et år.
d.	Brug af resultaterne. Microsoft og Microsofts auditører vil kun anvende de oplysninger, der opnås i verifikationen, til at håndhæve Microsofts rettigheder og til at afgøre, hvorvidt De overholder vilkårene i nærværende aftale. Ved at påberåbe sig ovennævnte rettigheder og procedurer fraskriver Microsoft sig ikke retten til at håndhæve nærværende aftale eller beskytte sine immaterielle rettigheder på nogen anden måde, der er tilladt ifølge gældende lovgivning. 
e.	Beføjelser ved manglende overholdelse. Hvis verifikation eller selvkontrol afslører ulicenseret brug, skal De omgående bestille et tilstrækkeligt antal licenser til at dække Deres brug. Hvis der findes væsentlig ulicenseret brug, skal De godtgøre Microsoft for Microsofts udgifter til verifikationen og købe de nødvendige yderligere licenser som enkeltdetaillicenser inden for 30 dage.

*************************************************************************
BEGRÆNSET GARANTI
A.	BEGRÆNSET GARANTI. Hvis De følger instruktionerne, vil softwaren i væsentlig grad fungere som beskrevet i det Microsoft-materiale, De modtager i eller sammen med softwaren.
Referencer til ”begrænset garanti” er referencer til Microsofts udtrykkelige garanti. Denne garanti gives ud over andre rettigheder og misligholdelsesbeføjelser, De måtte have i henhold til lovgivningen, herunder Deres rettigheder og misligholdelsesbeføjelser i overensstemmelse med de lovbestemte garantier under den lokale forbrugerlovgivning.
B.	VILKÅR FOR GARANTIEN, GARANTIMODTAGEREN OG VARIGHEDEN AF EVENTUELLE STILTIENDE GARANTIER. Den begrænsede garanti dækker softwaren i ét år, efter den er anskaffet af den første bruger. Hvis De modtager tillæg, opdateringer eller erstatningssoftware i løbet af dette år, er De dækket ind i den resterende garantiperiode eller mindst 30 dage. Hvis den første bruger overdrager softwaren, gælder den resterende garantiperiode for modtageren.
I det omfang gældende lovgivning tillader det, vil alle stiltiende garantier, garantier eller betingelser kun være gældende i den begrænsede garantiperiode. Visse stater tillader ingen begrænsninger af varigheden af en stiltiende garanti, hvorfor disse begrænsninger muligvis ikke gælder for Dem. De gælder muligvis heller ikke for Dem, da nogle lande ikke tillader begrænsninger af varigheden af en stiltiende garanti eller en betingelse.
C.	UDELUKKELSER FRA GARANTI. Nærværende garanti dækker ikke problemer, som skyldes Deres handlinger (eller manglende handlinger), andres handlinger eller begivenheder, som med al rimelighed ligger uden for Microsofts kontrol.
D.	AFHJÆLPNING VED GARANTIBRUD. Microsoft reparerer eller erstatter softwaren vederlagsfrit. Hvis Microsoft ikke kan reparere eller erstatte den, refunderer Microsoft beløbet angivet på Deres kvittering for softwaren. Microsoft reparerer eller erstatter også tillæg, opdateringer og erstatningssoftware vederlagsfrit. Hvis Microsoft ikke kan reparere eller erstatte dem, refunderer Microsoft det beløb, De eventuelt har betalt for dem. De skal afinstallere softwaren og returnere ethvert medie og andet tilknyttet materiale til Microsoft sammen med kvitteringen for at få refunderet beløbet. Disse er Deres eneste muligheder for afhjælpning i tilfælde af brud på den begrænsede garanti.
E.	FORBRUGERRETTIGHEDER PÅVIRKES IKKE. De kan have yderligere forbrugerrettigheder i henhold til gældende lokal lovgivning, hvilket nærværende aftale ikke kan ændre.
F.	FORUDSÆTNINGER FOR GARANTIEN. De skal fremlægge kvittering for at få garantiservice.
1.	USA og Canada. Hvis De ønsker garantiservice eller oplysninger om refundering af prisen på software, der er erhvervet i USA og Canada, bedes De kontakte Microsoft på:
•	(800) MICROSOFT,
•	Microsoft Customer Service and Support, One Microsoft Way, Redmond, WA 98052-6399 eller
•	besøge www.microsoft.com/info/nareturns.htm.
2.	Europa, Mellemøsten og Afrika. Hvis De har erhvervet softwaren i Europa, Mellemøsten eller Afrika, står Microsoft Ireland Operations Limited for nærværende begrænsede garanti. Hvis De vil fremsætte et krav under denne garanti, skal De kontakte enten
•	Microsoft Ireland Operations Limited, Customer Care Centre, Atrium Building Block B, Carmanhall Road, Sandyford Industrial Estate, Dublin 18, Ireland eller
•	den lokale Microsoft-associerede virksomhed i Deres land (se www.microsoft.com/worldwide).
3.	Australien. Hvis De har købt softwaren i Australien, skal De kontakte Microsoft for at fremsætte et krav på
•	13 20 58, eller
•	Microsoft Pty Ltd, 1 Epping Road, North Ryde NSW 2113, Australia.
4.	Uden for USA, Canada, Europa, Mellemøsten, Afrika og Australien. Hvis De har købt softwaren uden for USA, Canada, Europa, Mellemøsten, Afrika og Australien, bedes De kontakte den lokale Microsoft-associerede virksomhed i Deres land (se www.microsoft.com/worldwide).
G.	INGEN ANDRE GARANTIER. Den begrænsede garanti er Microsofts eneste direkte garanti. Microsoft stiller ingen andre udtrykkelige garantier, garantier eller betingelser. Såfremt det er tilladt i henhold til den lokale lovgivning i Deres land/område, afgiver Microsoft ingen stiltiende garantier for salgbarhed, egnethed til et bestemt formål og ikke-krænkelse af immaterielle rettigheder. Hvis den lokale lovgivning i Deres land/område giver Dem stiltiende garantier, garantier eller betingelser, til trods for nærværende udelukkelse, er Deres muligheder for afhjælpning beskrevet i afsnittet ”Afhjælpning ved garantibrud” ovenfor, i det omfang afhjælpningen er tilladt i henhold til den lokale lovgivning.
KUN FOR AUSTRALIEN. I dette afsnit henviser ”varer” til den software, som Microsoft giver den udtrykkelige garanti for. De har lovbestemte garantier i henhold til den australske forbrugerlovgivning, og intet i denne aftale er påtænkt at skulle påvirke disse rettigheder.

BEGRÆNSNING OG UDELUKKELSE AF ERSTATNING FOR GARANTIBRUD. Ovenstående klausul om begrænsning og udelukkelse af erstatning gælder for brud af denne begrænsede garanti.
Nærværende begrænsede garanti giver Dem bestemte juridiske rettigheder, og De kan også have andre rettigheder, der kan variere fra stat til stat. De har muligvis også andre rettigheder, som varierer fra land til land.

*************************************************************************